Publication: Magyar Közlöny
Issue: MK-2004-35 (Year: 2004, Number: 35)
Era: 2004-2010
Section: 1995. évi CXXV. törvény (a továbbiakban: Nbtv.) pedig a
Paragraph Index: 158

2. Az indítvány szerint a Hszt. 3. § (2) bekezdésében az „életének és testi épségének kockáztatásával” szövegrész az Alkotmány 8. § (2) bekezdésébe, az 54. § (1) bekezdésébe, valamint a 70/D. § (1) bekezdésébe ütközik. Az indítványozó álláspontja szerint ez a rendelkezés a következõk miatt alkotmányellenes. A fegyveres szervek hivatásos állományának szolgálati viszonya munkajogi ter- 2004/35. szám mészetû. Ebbõl következõen tiszteletben kell tartani a munkavállaló rendelkezési jogát, jogszabály nem kapcsolhat a munkaviszonyhoz alapjogot sértõ, kötelezõen alkalmazandó elõírást. Ez akkor is így van, ha az Alkotmánybíróság és a nemzetközi emberi jogi testületek gyakorlata szerint a fegyveres erõknél az ott érvényesülõ kötöttebb viszonyok folytán elvileg nagyobb mérvû jogkorlátozás megengedett, mint a polgári életben, ha azt a feladatok sajátos jellege indokolja. Nem teszi az élet és a testi épség kockáztatására vonatkozó kötelezettséget alkotmányossá az sem, hogy a szolgálatot az érintettek önként vállalták, mert a törvényalkotó utóbb a szolgálatteljesítés feltételeit egyoldalúan szigoríthatja; ezt az érintettek csak szolgálati viszonyuk megszüntetésével tudnák ellensúlyozni, ami aránytalanul és méltánytalanul nagy hátrányokkal járna. Az indítvány nem megalapozott. Az indítvány kapcsán az Alkotmánybíróság áttekintette az egyes fegyveres szervezetekre vonatkozó törvényeknek az élet feláldozásának a kötelezettségére vonatkozó rendelkezéseit. Megállapította, hogy bár némileg eltérõ megfogalmazásban, de több törvény is elõírja a szervezet tagja számára kötelezettségeinek akár az élete kockáztatásával történõ teljesítését. Így az Rtv. 11. § (1) bekezdése kimondja, hogy a rendõr köteles a szolgálati beosztásában meghatározott feladatait a törvényes elõírásoknak megfelelõen teljesíteni, az elöljárója utasításainak — a törvényben foglaltak figyelembevételével — engedelmeskedni, a közbiztonságot és a belsõ rendet, ha kell, élete kockáztatásával is megvédeni. Az Nbtv. 22. § (2) bekezdés

Source: https://magyarkozlony.hu/hivatalos-lapok/e669f45770302cdb0c448d315bd4020e71421ac1/dokumentumok/3079d577d5cd4ec11a4f7359ce2b02f9a79e73c0/letoltes